**Molėtų rajono savivaldybės taryba**

**SPRENDIMAS**

**Dėl MOLĖTŲ RAJONO SAVIVALDYBĖS TARYBOS 2020 M. RUGSĖJO 24 D. SPRENDIMO Nr. b1-244 „DĖL MOLĖTŲ KULTŪROS CENTRO TEIKIAMŲ ATLYGINTINŲ PASLAUGŲ KAINŲ NUSTATYMO“ PAKEITIMO**

2021 m. lapkričio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir atsižvelgdama į Molėtų kultūros centro 2021 m. lapkričio 5 d. raštą Nr. SR-74 „Dėl Molėtų kultūros centro teikiamų atlygintinų paslaugų kainoraščio teikimo“,

Molėtų rajono savivaldybės taryba n u s p r e n d ž i a :

1. Pakeisti Molėtų kultūros centro teikiamų atlygintinų paslaugų kainoraštį, nustatytą Molėtų rajono savivaldybės tarybos 2020 m. rugsėjo 24 d. sprendimu Nr. B1-244 „Dėl Molėtų kultūros centro teikiamų atlygintinų paslaugų kainų nustatymo“, ir 9 punktą išdėstyti taip:

„

|  |  |  |  |
| --- | --- | --- | --- |
| 9. | Naudojimasis Atviro jaunimo centro patalpomis adresu: Molėtai, Vilniaus g. 45: |  |  |
| 9.1. | Naudojimasis sale | 1 val. | 30,00 (10,00 už kiekvieną papildomą valandą) |
| 9.2. | Naudojimasis vestibiulio patalpa | 1 val. | 10,00 (10,00 už kiekvieną papildomą valandą) |
| 9.3. | Naudojimasis visomis atviro jaunimo centro patalpomis | 1 val. | 40,00 (10,00 už kiekvieną papildomą valandą) |

“.

2. Papildyti Molėtų kultūros centro teikiamų atlygintinų paslaugų kainoraštį, nustatytą Molėtų rajono savivaldybės tarybos 2020 m. rugsėjo 24 d. sprendimu Nr. B1-244 „Dėl Molėtų kultūros centro teikiamų atlygintinų paslaugų kainų nustatymo“, 16.3,18 punktais ir juos išdėstyti taip:

„

|  |  |  |  |
| --- | --- | --- | --- |
| 16.3. | Atviro jaunimo centro organizuojamos diskotekos, skirtos tikslinei grupei | 1 asm. | 2,00 |
| 18. | Kitų organizatorių renginių, kurie nevyksta Kultūros centre , bilietų platinimo paslauga | 1 renginys | 5 % nuo parduotų bilietų sumos |

“.

3. Papildyti pastabų 1 punktą ir jį išdėstyti taip:

„1. 8, 9, 10, 11 punkte nurodytos paslaugos teikiamos nemokamai savivaldybės administracijai, savivaldybės biudžetinėms įstaigoms ir nevyriausybinėms organizacijoms, išskyrus tas, kurios teikia mokamas paslaugas. Nemokamai teikiamos 9 punkte nurodytos paslaugos, kurios skirtos tikslinei grupei ir teikiamos Molėtų kultūros centro padalinio Atviro jaunimo centro darbo metu.“.

Savivaldybės meras